Kamu bisa jelasin ke aku soal Setatsiyun Tempel dalam bahasa jawa?

Setatsiyun Tèmpèl (TPL) minangka setatsiyun sepur sing ora aktif ing Lumbungrejo, Tempel, Sléman. Setatsiyuniki kalebu ing Wilayah Aset VI Yogyakarta. Setatsiyun iki dunungé ora adoh saka Jembatan Krasak, sing dadi wates antarané Jawa Tengah lan Daérah Istiméwa Yogyakarta; uga cedhak karo Pasar Tèmpèl.

Setatsiyun iki dibangun minangka bagéan saka jalur sepur Yogyakarta - Magelang déning Néderlandsch-Indische Spoorwèg Maatschappij (NIS), sing dibukak tanggal 1 Juli 1898.

Bangunan setatsiyun iki dirénovasi nganggo arsitèktur gaya 1950-an, sing asalé semi-permanén. Lumebu taun 1970, penumpang ing stasiun iki mudhun amarga sepur nalika semana lagi lumaku kanthi alon banget.  Amerga iku akeh tiyang-tiyang padha luwih seneng nggunakake transportasi liyané kayata bis, mobil, lan liya-liyané. Uga amarga terus nandhang kapitunan, Perusahaan Biro Kereta Api (PJKA) dipeksa nutup rute iki ing taun 1976 .

Nanging, isih ana sisa-sisa bagéan saka setatsiyun sing isih asliné, yaiku lantai pesagi kanthi warna dhasar sing rada tembaga. Sisa rel lan wèsel isih bisa dideleng ing cedhak gudang. Wesi tuwa sing ana ing kono padha karo sing ana ing Setatsiyun Palbapang. Sawetara omah resmi PJKA uga ditemokaké ing sekitar stasiun iki. Asèt kasebut isih dikontrol déning PT KAI.

Ing pucuk sisih lor setatsiyun kasebut ana Jembatan Krasak. Jembatan Krasak kena banjir lahar Gunung Merapi ing taun 1975, nyebabaké jembatan kasebut ambruk ing kali. Amarga jembatan iki ambruk, sepur saka Setatsiyun Tugu mung tekan Tèmpèl, lan ora bisa nerusaké perjalanan menyang Setatsiyun Magelang. Jembatan iki dadi penghubung kanggo Daerah Istimewa Yogyakarta lan provinsi Jawa Tengah.